cyanic-selkie/wikianc huggingface dataset:
ปนัดดา เรืองวุฒิ
อัลบั้ม "ดาวกระดาษ" สังกัดแกรมมี่ (พ.ศ. 2540)
นักร้องสาวเสียงมีเสน่ห์และทรงพลังที่มาจากสายประกวด อีกทั้งยังร้องเพลงได้หลากหลายแนว ประเดิมผลงานแรกจากเพลงที่สร้างชื่อให้กับเธอเพียงชั่วข้ามคืน "ดาวกระดาษ" ที่หลายคนยังสงสัยกับที่มาของบทเพลงนี้ แล้วด้วยน้ำเสียงใสๆที่เธอถ่ายทอดออกมาอย่างเข้าถึงอารมณ์เพลงจนเกิดเป็นกระแสเพลงฮิตและกลายเป็นชื่อจำของปนัดดาในทันที "ปนัดดา ดาวกระดาษ" ผลงานเพลงดาวกระดาษจากปลายปากกาของ สารภี​ ศิริสัมพันธ์​ ซึ่งเริ่มแรกเดิมที​เพลงนี้เขียนให้​กับ โบ สุนิตา เป็นคนร้อง ต่อมาเพลงนี้จึงกลายมาเป้นของปนัดดา ซึ่งเป็นนักร้องหน้าใหม่ในช่วงนั้น และสร้างชื่อเสียงให้กับเธอเป็นอย่างมาก นอกจากนี้ยังมีเพลงฮิตที่หลายคนยังคงประทับใจอยู่ในอัลบั้ม อาทิ อยากอยู่ตรงนี้, แค่ฝัน, ลอย และเพลง ขาดความอบอุ่น ซึ่งในอัลบั้มชุดนี้มียอดขายถึง 700,000 ชุด และในอัลบั้มชุดนี้ยังได้รับรางวัลพระพิฆเนศทอง พระราชทานขับร้องหญิงยอดเยี่ยม ในชุด ดาวกระดาษ อีกด้วย
อัลบั้ม "ดอกไม้ในหัวใจ" สังกัด GMM แกรมมี่ (พ.ศ. 2543)
นักร้องสาวเสียงดี กับงานเพลงอัลบั้มชุดที่ 2 ในชื่อ "ดอกไม้ในหัวใจ" ที่กลับมาพร้อมเพลงเพราะๆหลากหลายเพลง ไม่ว่าจะเป็น "ดอกไม้ในหัวใจ" เพลงรักความหมายดีๆกับน้ำเสียงหวานใส ที่ฟังกี่ครั้งก็ทำให้ยิ้มได้เสมอ ต่อด้วยเพลง "ขอได้ไหม" เพลงช้าเศร้าลึกๆที่ฉายแววการเป็นดีว่ารุ่นใหม่ เพลง "ลมหนาวและดาวเดือน" ขับกล่อมด้วยดนตรีเบาๆและน้ำเสียงใสๆ เพลงฮิตที่โดนใจใครต่อใครหลายคน จนส่งให้เป็นอัลบั้มที่ขายดีที่สุดของศิลปินหญิงในปี 2000 ซึ่งมียอดขายสูงสุดถึง 820,000 ชุด ในปีนั้น
อัลบั้ม "ดอกไม้กับเปลวไฟ" สังกัด GMM แกรมมี่ (พ.ศ. 2548)
ดอกไม้กับเปลวไฟ สตูดิโออัลบั้มชุดที่ 5 ของปนัดดา เรืองวุฒิ เป็นอีกอัลบั้มที่สร้างชื่อเสียงให้กับเธอเป็นอย่างมาก จากนักร้องแนวเพลงฟังสบาย กับน้ำเสียงใสๆ ครั้งนี้เธอกลับมามีผลงานเพลงที่แนวเพลงจะมีเนื้อหาที่รุนแรงมากขึ้น เป็นเพลงรักที่ผิดหวัง เนื้อหาเกียวความรักต้องห้าม หรือมือที่สาม โดยมีเพลงฮิตติดชาร์ตในช่วงเวลานั้นคือเพลง "คนเลวที่รักเธอ" เป็นผลงานการแต่งเพลงของ มณฑวรรณ ศรีวิเชียร ซึ่งขณะปล่อยเพลงและมิวสิควีดีโอเพียงไม่กี่วัน ก็ถูกวิพากษ์วิจารณ์ว่ามีเนื้อหาชี้นำให้คนหันไปแย่งคนรักของคนอื่นมากขึ้น ถึงทำให้เพลงโดนแบนในช่วงนั้น นอกจากนี้ยังมีเพลงเพราะๆอีกหลายเพลงในอัลบั้ม ไม่ว่าจะเป็นเพลง ผู้ชายดีดีหายไปไหนหมด, ฝนแปดแดดสี่ และเพลง ห่างหนึ่งก้าวรักเท่าเดิม เป็นต้น
อัลบั้ม "มีค่าเวลาเธอเหงา" สังกัด GMM แกรมมี่ (พ.ศ. 2550)
หลังจากเปลี่ยนแนวเพลง บวกกับเนื้อหาเพลงที่ดูแรงขึ้น กับอัลบั้มชุดที่ 6 "มีค่าเวลาเธอเหงา" มีเพลงที่ได้รับความนิยมชื่อเดียวกับอัลบั้มนั่นคือเพลง "มีค่าเวลาเธอเหงา" จากผลงานการแต่งเพลงของ เฉลิมชัย อัศวพงษ์ ต่อด้วยเพลง "อกหักปากแข็ง"
อัลบั้ม "รักจริง เลิกจริง เจ็บจริง" สังกัด GMM แกรมมี่ (พ.ศ. 2552)
อัลบั้ม "รักจริง เลิกจริง เจ็บจริง" ออกวางจำหน่ายเมื่อปี พ.ศ. 2552 ยังคงเป็นที่พูดถึงอย่างต่อเนื่องถึงบทเพลงของ ปนัดดา เรืองวุฒิ อัลบั้มชุดนี้มีเพลงเปิดตัวเนื้อหาเกี่ยวกับมือที่สาม ในเพลง "ภรรยาน้อย (ฉันไม่อยากเป็น)" ต่อด้วยเพลง "สิ้นสุดสักที" ซึ่งเป็นเพลงประกอบละครเรื่อง สวรรค์เบี่ยง และเพลง "ทำไมต้องยอม" ซึ่งเพลงถูกไปใช้ประกอบละครเรื่อง คมแฝก ออกอากาศทางช่อง 7 อัลบั้มชุดนี้มีเพลงฮิตติดชาร์ตนานอยู่หลายเพลงในปี 2552
ลุยบ้าเลือด
ลุยบ้าเลือด (Flash Point; ) เป็นภาพยนตร์แอ๊คชั่นสัญชาติฮ่องกง นำแสดงโดย เจิ้น จื่อตัน, กู่ เทียนเล่อ, ฟ่าน ปิงปิง, หลี่ เหลียงเหว่ย และ โจว เจ้าหลง กำกับการแสดงโดย วิลสัน ยิป
เนื้อเรื่อง
ผู้กองหม่าจุ่น (เจิ้น จื่อตัน) และวิลสัน (กู่ เทียนเล่อ) 2 ตำรวจคู่หู ที่ฝ่ายแรกต้องการจะจับกุมแก๊งอาญากรรม "3 พี่น้อง" ชาวเวียดนามอพยพ ที่ก่อคดีไว้มากกมาย จนส่งฝ่ายหลังแฝงตัวเข้าไปอยู่ในแก๊งค์ด้วย เพราะหาหลักฐานการกระทำความผิดที่จะมัดตัวทั้ง 3 ไม่ให้ติดหลุด แต่ทว่าแก๊งค์โจรดังกล่าวนั้นสุดแสนจะอันตราย เป็นศูนย์รวมของทั้งความบ้าคลั่ง เหี้ยมโหด แล้วยังฉลาดเป็นกรด ต่อตีเป็นเลิศ แก๊งค์โจรที่มีผู้นำเป็นพี่น้อง 3 คน ที่ประกอบไปด้วย จาเก่อ (หลี่ เหลียงเหว่ย) ไทเกอร์  (ซิงหยู) และ โทนี่ (โจว เจ้าลอ) วิลสัน ต้องแฝงตัวเข้าไปอยู่กับทั้ง 3 ก็เหมือนกับผูกระเบิดเวลาไว้กับตัว
จนกระทั่งถึงเวลาที่สถานการณ์ทุกอย่างสุกงอม หลักฐานถูกเก็บรวมรวบพร้อม วิลสัน กลับถูกเปิดโปงก่อนการจับกุมจะเรียบร้อย เขาโดนทำร้าย บาดเจ็บสาหัส จนต้องกลายเป็นคนพิการ ส่วนพวกอาญากร ไทเกอร์ กับโทนี่ หนีรอดการจับกุมไปได้อย่างเฉียดฉิว ส่วนพี่ใหญ่ จาเก่อ ถูกเจ้าหน้าที่จับกุมตัวไว้รอคอยการพิจารณาคดีหลักฐาน และโดยเฉพาะอย่างยิ่งพยาน นั้นพร้อมที่จะพา จาเก่อ เข้าไปอยู่ในคุก
เวลาผ่านไป 3 เดือน วิลสัน ออกมาพักพื้น รอการกลับไปรับราชการ เรื่องที่เขาขาเสียจากการปฏิบัตหน้าที่ก็ดูเหมือนจะรบกวนจิตใจของ เขา และผู้กองหม่า มาโดยตลอด ทำให้ไม่สามารถเขาหน้ากันติดได้เหมือนเดิม ก็ได้แต่รอเวลาให้ความบาดหมางลดน้อยลง ในขณะที่ทุกอย่างจะเหมือนจะเข้าที่ ความวิบัติ และความวุ่นวายก็เวียนมาอีกหน
เมื่อสองโจร ไทเกอร์ และโทนี่ กลับมาสู่ฮ่องกงอีกครั้ง เพื่อช่วยเหลือพี่ชาย พยานในคดีของจาเก่อ คนแล้วคนเล่าถูกสังหาร จนกระทั่งเหลือเพียง วิลสัน เท่านั้นที่จะสามารถขึ้นให้การชี้ตัวจาเก่อ ในการพิจารณาคดีได้ เพราะฉะนั้นหมายความว่าชีวิตของเขาอยู่ในอันตราย นั้นยังไม่ร้ายเท่ากันชีวิตของ จูลี่ (ฟ่าน ปิงปิง) แฟนสาวของวิลสัน ผู้กองหม่าเป็นคนเดียวที่จะหยุดยั้งเรื่องร้ายต่าง ๆ และปกป้องชีวิตของคนทั้งคู่ ในไม่ใช่ในฐานะของมือกฎหมาย แต่เป็นความรับผิดชอบที่ดึงให้วิลสันต้องพบเรื่องต่าง ๆ ที่เกิดขึ้น
เบื้องหลังและคำวิจารณ์
Flash Point เป็นภาพยนตร์แอ๊คชั่นอีกเรื่องที่เป็นการทำงานร่วมกันของ เจิ้น จื่อตัน และ วิลสัน ยิป (ที่ต่อมาทั้งคู่ก้ได้ร่วมงานกันอีกหลายเรื่อง โดยเฉพาะที่ประสบความสำเร็จอย่างมากที่สุดกับ Ip Man และ Ip Man 2) ซึ่งในเรื่องนี้เจิ้น จื่อตัน เป็นผู้อำนวยการสร้างและออกแบบการต่อสู้เองด้วย ซึ่งภาพยนตร์เรื่องนี้ได้ผสมทั้งการต่อสู้แบบสมัยใหม่ที่ใช้อาวุธสงครามและศิลปะการต่อสู้ไว้ในเรื่องด้วย โดยมี โจว เจ้าหลง นักแสดงชาวฮ่องกงที่มีชื่อเสียงในระดับฮอลลีวู้ดจากเรื่อง The Matrix Reloaded และ The Matrix Revolutions มารับบทโทนี่ ซึ่งเป็นคู่ปรับคนสำคัญของผู้กองหม่าในเรื่อง
และร่วมด้วยนักแสดงที่มีชื่อเสียงอีกหลายคน เช่น ฟ่าน ปิงปิง, หลี่ เหลียงเหว่ย และ กู่ เทียนเล่อ
สำหรับการวิจารณ์ ต่อพงษ์ เศวตามร์ บรรณาธิการข่าวบันเทิงของหนังสือพิมพ์ผู้จัดการได้วิจารณ์ไว้ในผู้จัดการออนไลน์ว่า เป็นภาพยนตร์ที่ดูสนุก มันส์ โดยมีประเด็นของตำรวจที่พร้อมจะทำกระทำการอย่างรุนแรงต่ออาชญากรรรมโดยไม่ต้องผ่านกระบวนการใด ๆ ของกฎหมายที่ล่าช้า นับเป็นภาพยนตร์ที่ปลอบประโลมใจในยามที่บ้านเมืองไร้ขื่อแปได้ดีเช่นกัน ในขณะที่บทก็ไหลลื่น นักแสดงทุกคนก็เล่นได้ดี
สำหรับในเว็บไซต์ IMDb ได้ให้คะแนนภาพยนตร์เรื่องนี้ไป 6.8 ดาว จากทั้งหมด 10 ดาว
ฆัณฏาฆร (มุลตาน)
หอนาฬิกามุลตาน หรือ ฆัณฏาฆร เป็นอาคารของรัฐบาลนครมุลตาน ในแคว้นปัญจาบ ประเทศปากีสถาน
รายชื่อประเทศตามระบอบการปกครอง
รายชื่อประเทศตามระบอบการปกครอง รวบรวมและแบ่งแยกประเทศตามระบอบการดำเนินงานของรัฐบาล โดยประเทศนั้นหมายถึงรัฐปกครองตนเองที่มีเอกราชเป็นของตนเอง และมีรัฐบาลปกครองประชากรจำนวนหนึ่งซึ่งอาศัยอยู่ในประเทศ
แผนที่
หมายเหตุว่าแผนภาพนี้มุ่งแสดงระบอบการปกครองโดยนิตินัย ไม่ได้แสดงระดับประชาธิปไตยโดยพฤตินัย หลายรัฐซึ่งรัฐธรรมนูญบัญญัติว่าเป็นสาธารณรัฐหลายพรรคการเมืองอาจยังอธิบายอย่างกว้าง ๆ เป็นรัฐอำนาจนิยมก็ได้
ระบบรัฐสภาที่เป็นอิสระจากสภานิติบัญญัติ
ประมุขแห่งรัฐและหัวหน้ารัฐบาลเป็นคนเดียวกัน มาจากการเลือกตั้งของสภานิติบัญญัติ แต่ไม่สามารถพ้นจากตำแหน่งจากมติไม่ไว้วางใจ ซึ่งต่างจากนายกรัฐมนตรี
ระบบคณะผู้อำนวยการ
คณะผู้อำนวยการ (directory) เป็นประมุขแห่งรัฐและหัวหน้ารัฐบาล ซึ่งมาจากการเลือกตั้งของรัฐสภา แต่ไม่สามารถพ้นจากตำแหน่งจากมติไม่ไว้วางใจ
สาธารณรัฐแบบประธานาธิบดีโดยไม่มีนายกรัฐมนตรี
ในการปกครองระบอบประชาธิไตยแบบนี้ ฝ่ายนิติบัญญัติ (รัฐสภา) ฝ่ายบริหาร (ประธานาธิบดี) และฝ่ายตุลาการ (ศาล) แยกอำนาจออกจากกัน
ระบบกึ่งประธานาธิบดี
ระบอบกึ่งประธานาธิบดีมีทั้งประธานาธิบดีและนายกรัฐมนตรี ประธานาธิบดีมีอำนาจบริหารและเป็นประมุขของประเทศ รวมทั้งสามารถแต่งตั้งคณะรัฐมนตรีได้
ระบบประธานาธิบดี-รัฐสภา
ประธานาธิบดีเลือกนายกรัฐมนตรีและคณะรัฐมนตรีโดยไม่ต้องได้รับมติไว้วางใจจากรัฐสภา แต่ต้องมีเสียงข้างมากในสภา ประธานาธิบดีและรัฐสภา (ผ่านมติไม่ไว้วางใจ) มีอำนาจปลดคณะรัฐมนตรีได้ทั้งคู่
ระบบนายกรัฐมนตรี-ประธานาธิบดี
ประธานาธิบดีเลือกนายกรัฐมนตรีและคณะรัฐมนตรี รัฐสภาสามารถถอดถอนคณะรัฐมนตรีจากมติไม่ไว้วางใจ ส่วนประธานาธิบดีไม่มีสิทธิปลดคณะรัฐมนตรี
สมบูรณาญาสิทธิราชย์
พระมหากษัตริย์ทรงเป็นผู้ใช้อำนาจอธิปไตยโดยไม่มีกฎหมายจำกัดพระราชอำนาจ
เผด็จการทหาร
กองทัพเข้าควบคุมองค์การของรัฐบาล และข้าราชการการเมืองระดับสูงเป็นสมาชิกของกองทัพด้วย
กำลังเปลี่ยนผ่าน
ประเทศเหล่านี้กำลังอยู่ระหว่างการเปลี่ยนแปลงระบอบการปกครอง และยังไม่สามารถถูกจำแนกอย่างชัดเจนได้ <!--
รัฐเดี่ยว
เป็นรัฐที่มีรัฐบาลกลางเพียงแห่งเดียว ส่วนท้องถิ่นมีอำนาจตามแต่ที่รัฐบาลกลางจัดสรรมาให้เท่านั้น
รัฐเดี่ยวที่รวบอำนาจเข้าสู่ศูนย์กลาง
อำนาจอธิปไตยส่วนใหญ่อยู่กับรัฐบาลกลาง ส่วนท้องถิ่นมีอำนาจน้อยมาก มี 163 ประเทศใช้ระบบนี้
มณฑลจันทบุรี
ประวัติ
มณฑลจันทบุรีก่อตั้งขึ้นใน พ.ศ. 2449 โดยนำเมืองจันทบุรี เมืองระยอง และเมืองขลุง มารวมกัน และในวันที่ 15 กันยายน 2450 เมื่อฝรั่งเศสคืนเมืองตราดให้แก่สยามแล้ว จึงยุบเมืองขลุงลงเป็นอำเภอ แล้วแยกอำเภอทุ่งใหญ่ที่ขึ้นอยู่กับเมืองขลุงไปขึ้นกับเมืองตราดที่ได้คืนมาใหม่ ส่งผลให้มณฑลจันทบุรีประกอบไปด้วยเมืองจันทบุรี เมืองระยอง และเมืองตราด
เดือนเต็ม สาลิตุล
เดือนเต็ม สาลิตุล หรือ 'ตุ๊ก' เกิดเมื่อวันที่ 9 กันยายน พ.ศ. 2500 เป็นนักแสดงชาวไทย
ประวัติ
เดือนเต็มเป็นนักแสดงหญิงเจ้าบทบาทชาวไทย ที่มีผลงานทั้งทางละครโทรทัศน์และภาพยนตร์ เข้าสู่วงการละครเป็นครั้งแรก จากการชักชวนของ อารีย์ นักดนตรี เมื่อปี พ.ศ. 2516 ใช้ชื่อในการแสดงละครในขณะนั้นที่ยังเรียนอยู่ว่า จันทรา สาลิตุล จากละครเรื่องแรก เมืองแก้ว และ หลานสาวคุณหญิง ในคณะอารีย์วัลย์ ทางช่อง 4 บางขุนพรหม ตอนหลังเปลี่ยนเป็น ช่อง 9 อ.ส.ม.ท. แสดงเป็นวัยรุ่นอยู่ 2-3 เรื่อง เกิดไปสะดุดตาผู้สร้างภาพยนตร์ชื่อดังในยุคนั้น อย่าง พิชัย น้อยรอด เข้า จึงชักนำมาแสดงภาพยนตร์เรื่องแรกคือ นักเลงสามสลึง เมื่อปี พ.ศ. 2519 หลังจากนั้นเธอมักจะประกบคู่ เป็นคู่ ๆ ในยุคภาพยนตร์ไทยแนวบู๊ ดาราล้นจอ เรื่องต่อ ๆ มา เช่น เก้าล้านหยดน้ำตา, สาวจอมแก่น, นางฟ้าท่าเรือ เป็นต้น ใช้ชื่อในการแสดงภาพยนตร์ช่วงแรก ๆ ว่า เดือนเต็ม เผ่าทองสุข
ต่อมา 'เดือนเต็ม' กลับมามีผลงานทางจอแก้วอีกครั้ง ในละคร สร้อยฟ้าขายตัว และยิ่งดังระเบิดเมื่อมารับบท 'นาริน' จากละคร สวรรค์เบี่ยง คู่กับ อัศวิน รัตนประชา และมีผลงานแสดงต่อเนื่องมาถึงทุกวันนี้
ปัจจุบัน เดือนเต็ม มักได้รับบทเด่นเป็นตัวแม่ หรือ ยายผู้สูงศักดิ์ ในละครโทรทัศน์ เธอเริ่มกลับมาแสดงภาพยนตร์อีกครั้ง ในปี พ.ศ. 2550 โดยรับบทเป็นหญิงตาบอดในภาพยนตร์ ตำนานสมเด็จพระนเรศวรมหาราช และรับบทเด่น คู่กับ สุเชาว์ พงษ์วิไล ใน A Moment in June ณ ขณะรัก ซึ่งทำให้เธอได้รับรางวัลนักแสดงสมทบหญิง จากเวที STARPICS THAI FILMS AWARDS ครั้งที่ 7 ในปี พ.ศ. 2552
ธงชาติยิบรอลตาร์
ธงชาติยิบรอลตาร์ เป็นธงสี่เหลี่ยมผืนผ้าที่ขยายแบบมาจากภาพตราแผ่นดินของยิบรอลตาร์ สัดส่วนธงนั้นกว้าง 1 ส่วน ยาว 2 ส่วน ตอนบนเป็นพื้นสีขาวแบ่งตามแนวนอน กว้าง 2 ใน 3 ของความกว้างธงทั้งหมด กลางธงมีรูปปราสาทสามหอคอยสีแดง แต่ละหอคอยนั้นมีประตูและหน้าต่างอย่างละ 1 ช่อง ตอนล่างของธงเป็นแถบสีแดง กว้าง 1 ใน 3 ของความกว้างธงทั้งหมด กลางแถบสีนี้มีรูปกุญแจสีเหลืองซึ่งห้อยต่อมาจากฐานหอคอยสีแดงหอกลาง สมเด็จพระราชินีอิสซาเบลลาแห่งอาณาจักรคาสติลได้มีพระบรมราชเสาวนีย์ให้ใช้ธงนี้เป็นธงประจำดินแดนมาตั้งแต่วันที่ 10 กรกฎาคม พ.ศ. 2045 แต่ได้ประกาศเป็นธงชาติตามกฎหมายของสหราชอาณาจักรเมื่อปี พ.ศ. 2525
ธงชาติยิบรอลตาร์นี้มีความแตกต่างจากธงชาติของบรรดาดินแดนอาณานิคมโพ้นทะเลของสหราชอาณาจักร ตรงที่ไม่ได้ใช้ธงพื้นน้ำเงินแบบธงเรือสหราชอาณาจักรเป็นธงชาติ แต่ใช้เป็นเพียงแค่ธงของรัฐบาลเท่านั้น
ความหมายของสัญลักษณ์ในธงนี้เกี่ยวข้องกับความเป็นพื้นที่ยุทธศาสตร์ของยิบรอลตาร์ กล่าวคือ รูปปราสาทสามหอคอยหมายถึงป้อมปราการแห่งยิบรอลตาร์ ส่วนกุญแจแสดงถึงความสำคัญของป้อมในฐานะที่เป็นกุญแจที่ไขไปสู่พื้นที่ทะเลเมดิเตอร์เรเนียน
กองทัพสาธารณรัฐเวียดนาม
กองทัพสาธารณรัฐเวียดนาม หรือ กองทัพเวียดนามใต้ (Republic of Vietnam Military Forces - RVNMF Quân lực Việt Nam Cộng hòa - QLVNCH), เป็นชื่อกองกำลังทหารของสาธารณรัฐเวียดนาม (เวียตนามใต้) ตั้งแต่ ค.ศ. 1955 ถึง 1975 มีหน้าที่รับผิดชอบการป้องกันประเทศ
ช่วงเวลาของสาธารณรัฐปกครองตนเองโคชินจีน (พ.ศ. 2489-2492)
ในระหว่างการยึดครองอินโดจีนกองทัพฝรั่งเศสคัดเลือกชาวเวียดนามให้รับใช้ในกองทัพเพื่อสนองความต้องการของสนามรบ ทหารเหล่านี้ได้รับการฝึกฝนตามข้อบังคับของฝรั่งเศสและส่วนใหญ่เป็นทหารและนายทหารชั้นประทวนที่มีนายทหารจำนวนน้อยมาก
เมื่อสงครามแพร่กระจายเพื่อระดมกำลังคนมากขึ้นฝรั่งเศสจึงจัดตั้งกองกำลังหนุนหลังรวมทั้งทหารเกณฑ์เฉพาะที่ได้รับคำสั่งจากนายทหารฝรั่งเศส วันที่ 1 ตุลาคม พ.ศ. 2489 กองกำลังรักษาความปลอดภัยแห่งชาติโคชินจีนได้ก่อตั้งขึ้นซึ่งเป็นกองกำลังทหารคนแรกของรัฐบาลเมืองโคชินประเทศจีน ในวันที่ 9 มิถุนายน พ.ศ. 2491 กองกำลังนี้ได้เปลี่ยนชื่อเป็นทหารเวียตนามใต้ ในวันที่ 12 เมษายน พ.ศ. 2490 กองทัพคุ้มครองกำลังเกิดในเมืองเว้และในปี พ.ศ. 2491 ได้เปลี่ยนชื่อเป็นกองทัพเวียดนาม ในเดือนกรกฎาคม กองกำลังทหารเวียดนามในเมืองตังเกี๋ยถือกำเนิดเรียกว่าเปาชินห์ ในความเป็นจริงเหล่านี้เป็นกองกำลังทหารในท้องถิ่นที่จัดตั้งขึ้นเพื่อสนับสนุนกองทัพฝรั่งเศสในหลักการภายใต้รัฐบาลเวียดนามในความเป็นจริงยังคงนำโดยเจ้าหน้าที่ฝรั่งเศส
ยุคชาติเวียดนาม (พ.ศ. 2492-2498)
ตามข้อตกลง Élysée (1949) ระบุว่ารัฐเวียดนามก่อตั้งขึ้นโดยมีกองทัพและภารกิจทางการทูตเป็นของตัวเอง ซึ่งเป็นรัฐบาลที่จัดตั้งขึ้นโดยฝรั่งเศสในนามของการต่อต้านคอมมิวนิสต์และลัทธิชาตินิยมเพื่อต่อสู้กับเวียดมินห์และพรรคเดโมแครต สาธารณรัฐเวียดนาม. ตามพระราชกฤษฎีกาด้านการป้องกันประเทศเมื่อวันที่ 13 เมษายน พ.ศ. 2492 ได้มีการจัดตั้งกองกำลังทหารแห่งชาติขึ้นโดยใช้ชื่อว่าหน่วยพิทักษ์แห่งชาติเวียดนามใต้ กองทหารเวียด เป่า จิ๋น โดอัน และหน่วยพิทักษ์ภูเขา ได้ย้ายไปยังดินแดนแห่งชาติ
ในความพยายามที่จะจัดตั้งกองทัพแห่งชาติ ประเด็นพื้นฐานคือการฝึกอบรมนายทหารและนายทหารชั้นสัญญาบัตร รัฐบาลของประเทศเวียดนามรับทราบถึงการขาดแคลนผู้ฝึกทหาร แต่อ้างว่าด้วยเหตุผลทางการเมือง การใช้เจ้าหน้าที่ฝรั่งเศสเป็นอุปสรรค ในขณะเดียวกัน ฝรั่งเศสไม่ยอมรับอาวุธยุทโธปกรณ์สำหรับหน่วยกองทัพแห่งชาติที่จัดตั้งขึ้นใหม่ เว้นแต่เวียดนามจะยอมรับนายทหารต่างชาติจำนวนหนึ่งในกองทัพแห่งชาติในช่วงเวลาของนายทหารเวียดนาม กำลังได้รับการฝึกอบรมในสถาบันฝึกอบรมที่จัดตั้งขึ้นใหม่ ฝรั่งเศสมีหน้าที่สนับสนุนเวียดนามในการฝึกอบรมเจ้าหน้าที่
เมื่อวันที่ 11 พฤษภาคม พ.ศ. 2493 นายกรัฐมนตรี Tran Van Huu ได้ประกาศจัดตั้งกองกำลังป้องกันประเทศเวียดนามอย่างเป็นทางการ โดยมีทหารจำนวน 60,000 นายในขณะนั้น
เมื่อวันที่ 8 ธันวาคม พ.ศ. 2493 ชาติเวียดนามและฝรั่งเศสได้ลงนามในข้อตกลงทางทหารในการจัดตั้งกองทัพแห่งชาติโดยการวางหน่วยทหารเวียดนามจำนวนหนึ่งที่ฝรั่งเศสจัดตั้งขึ้นภายใต้การบังคับบัญชาของรัฐเวียดนาม คาดว่ากองทัพจะรวมทหาร 120,000 นายและเจ้าหน้าที่ 4,000 นาย เจ้าหน้าที่ทุกคนจะต้องเป็นคนเวียดนาม จักรพรรดิบ๋าว ดั่ย ทรงเป็นองค์จอมทัพบัญชาการทหารสูงสุดของกองทัพนี้ตั้งแต่ปี พ.ศ. 2493-2498
หลังจากเปลี่ยนคณะรัฐมนตรีสองครั้งแล้ว จักรพรรดิบ๋าว ดั่ย หัวหน้าหน่วยรักษาความปลอดภัยแห่งชาติได้ลงนามในพระราชกฤษฎีกาฉบับที่ 43 เมื่อวันที่ 23 พฤษภาคม พ.ศ. 2495 เพื่อจัดตั้งเจ้าหน้าที่ทั่วไปของกองทัพแห่งชาติ เสนาธิการทหารบกคนแรกเป็นนายทหารเวียดนามที่มีสัญชาติฝรั่งเศส อดีตพันเอก Chanh Vo แห่งสำนักงานของ Fuhrer พลตรี Nguyen Van Hinh คนใหม่ สำนักงานใหญ่ของเจ้าหน้าที่ทั่วไปตั้งอยู่ที่ 1 ถนน Galiéni เช่น ป้อมปราการ O Ma (Camp Aux Mares) เมืองไซง่อน เวียดนามทั้งหมดถูกแบ่งออกเป็นเขตทหาร 4 โซนแรกและนายทหารเวียดนามจำนวนหนึ่งจำนวนนับสิบคนได้รับการแต่งตั้งให้ดำรงตำแหน่งผู้บัญชาการเขตทหาร เขตทหารที่หนึ่งในเวียดนามใต้ (ผู้บังคับการ: พันเอก Le Van Ty), เขตทหารที่สองใน Trung Viet (ผู้บัญชาการ: ผู้พัน Nguyen Ngoc Le), เขตทหารที่สามในเวียดนามเหนือ (ผู้บัญชาการ: ผู้พัน Nguyen) Van Van), ที่สี่ เขตทหารในที่ราบสูงตอนกลาง (ผู้บัญชาการ: พันเอก Linh Quang Vien) ในปีเดียวกันนั้น กองทัพเรือและกองกำลังทางอากาศได้ก่อตั้งขึ้น อย่างไรก็ตาม ผู้บังคับบัญชาภาคสนามของฝรั่งเศสมีสิทธิร้องขอให้หน่วยเวียดนามช่วยปฏิบัติการได้
TGV Duplex
TGV Duplex  (เตเจเว ดูเปลก) หรือรถไฟเตเจเว รุ่นสองชั้น รถไฟของฝรั่งเศสเป็นหนึ่งในเจเนอเรชั่นที่ 3 ของรถไฟความเร็วสูงเตเจเว ในรุ่นที่ 3 ประกอบด้วย TGV Duplex,TGV POS และ Thalys PBKA ให้บริการโดย SNCF หรือการรถไฟในหลายเส้นทาง ยกเว้น LGV-Est (อาจมีให้บริการในอนาคต)
ฮาคุบะ ซางูรุ
ฮาคุบะ ซางูรุ (ทับศัพท์ราชบัณฑิตยสภา: ฮากูบะ ซางูรุ) เป็นตัวละครที่ปรากฏตัวในมังงะเรื่องจอมโจรอัจฉริยะ และเรื่องยอดนักสืบจิ๋วโคนัน ฮาคุบะ ซางูรุเป็นนักสืบ มีสัตว์เลี้ยงเป็นเหยี่ยวชื่อ "วัตสัน" ซึ่งมีชื่อมาจากนายแพทย์จอห์น เอช. วอตสัน ที่เป็นตัวละครจากนิยายสืบสวนเรื่องเชอร์ล็อก โฮมส์
ประวัติ
ฮาคุบะ ซางูรุมีบิดาเป็นตำรวจ ในมังงะ จอมโจรอัจฉริยะ เล่ม 3 ระบุว่าบิดามีตำแหน่งเป็นรองผู้บังคับการสืบสวน ส่วนในมังงะเล่มที่ 5 ระบุว่าบิดาเป็นผู้บัญชาการตำรวจนครบาล เขาย้ายกลับจากโรงเรียนมัธยมลอนดอนบริดจ์ ลอนดอน ประเทศอังกฤษ เข้ามาเรียนร่วมชั้นกับคุโรบะ ไคโตะและนาคาโมริ อาโอโกะ เขาถือเป็นนักสืบที่มีชื่อเสียงคนหนึ่ง ทั้งนี้เขามักจะบอกเวลาเป็นนาทีและวินาทีอยู่เป็นนิจ จากการสันนิษฐานและการรวบรวมหลักฐานต่าง ๆ ทำให้เขามั่นใจว่าคุโรบะ ไคโตะคือจอมโจรคิด
นอกจากนี้ฮาคุบะ ซางูรุปรากฏตัวในมังงะเรื่องยอดนักสืบจิ๋วโคนัน ด้วยเช่นกัน ในมังงะเรื่องนี้เขาเลี้ยงเหยี่ยวไว้ตัวหนึ่งชื่อวัตสัน
ในจอมโจรอัจฉริยะ
ในจอมโจรอัจฉริยะ (まじっく快斗; Magic Kaito หรือ Kaito KID) ฮาคุบะ ซางูรุ พยายามพิชิตใจหญิงสาวที่มีชื่อว่า "นากาโมริ อาโอโกะ" นอกจากนี้ ยังมีอีกหลายช่วงที่ฮาคุบะเผชิญเหตุการณ์ชิงไหวชิงพริบกับจอมโจรคิดด้วยเช่นกัน
ในยอดนักสืบจิ๋วโคนัน
ในยอดนักสืบจิ๋วโคนัน (名探偵コナン; Detective Conan หรือ Case Closed) มีเหตุการณ์ที่ฮาคุบะ ซางูรุ พบกับโคนันอยู่หลายครั้ง ไม่ว่าจะเป็น "รวมพลยอดนักสืบ คุโด้ ชินอิจิ ปะทะ จอมโจรคิด" (ตอนที่ 235) ซึ่งฮาคุบะปรากฏตัวพร้อมกับเหยี่ยววัตสันในเหตุการณ์ที่มีนักสืบที่มากด้วยความสามารถมารวมตัวกันหลายราย และในตอน "3 วันกับฮัตโตริ เฮย์จิ" (ตอนที่ 519-522) ในฉบับของหนังสือการ์ตูน
ในภาพยนตร์
ในยอดนักสืบจิ๋วโคนัน เดอะมูฟวี่ ภาคบทเพลงมรณะแด่เหล่านักสืบ (名探偵コナン 探偵たちの鎮魂歌 (レクイエム); The Private Eyes' Requiem) มีการปรากฏโฉมหน้าฮาคุบะ ซางูรุ ซึ่งแท้จริงแล้ว เขาคือจอมโจรคิดที่ปลอมตัวมาเพื่อร่วมสืบคดีกับโคนัน
กองซุนของ
กองซุนของ มีชื่อในภาษาจีนกลางว่า กงซุนคาง เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นเจ้าเมืองเลียวตั๋ง และเป็นบุตรชายของกองซุนตู้
อ้างอิง
221
ตราแผ่นดินของยิบรอลตาร์
ตราแผ่นดินของยิบรอลตาร์มี 2 แบบมีความหมายไปในทางเดี่ยวกันที่สำคัญคือสำคัญถึงยุทธศาสตร์ของยิบรอลตาร์ อันเป็นประตูไปสู่ทะเลเมดิเตอร์เรเนียน
กีฬาฟุตบอลในโอลิมปิกฤดูร้อน 2016 – ทีมหญิง
การแข่งขันกีฬาฟุตบอลในโอลิมปิกฤดูร้อน 2016 — ทีมหญิง จัดขึ้นระหว่างวันที่ 3 ถึง 19 สิงหาคม พ.ศ. 2559 (ค.ศ. 2016).
โปรแกรมการแข่งขัน
โปรแกรมการแข่งขันของทัวร์นาเมนต์ฟุตบอลหญิงได้เปิดเผยไปเมื่อวันที่ 10 พฤศจิกายน พ.ศ. 2558.
ชาร์ล ปีร็อต
ชาร์ล ปีร็อต (ค.ศ. 1906 — 15 มีนาคม ค.ศ. 1954) เป็นพันโทชาวฝรั่งเศสและทหารผ่านศึกการทัพอิตาลีระหว่างสงครามโลกครั้งที่สอง และเป็นที่รู้จักกันมากกว่าในการปฏิบัติหน้าที่สามครั้งในเวียดนามระหว่างสงครามอินโดจีนครั้งที่หนึ่ง ปีร็อตบัญชาการทหารปืนใหญ่ในยุทธการที่เดียนเบียนฟูในช่วงที่หุบเขาถูกล้อมโดยเวียดมินห์ หลังจากความล้มเหลวที่หน่วยปืนใหญ่ของเขาไม่สามารถให้การสนับสนุนได้เท่าที่ควร เขาได้ทำอัตวินิบาตกรรมด้วยระเบิดมือในบังเกอร์ของตน
อินโดจีน
ปีร็อตปฏิบัติหน้าที่สามครั้งในอินโดจีน ครั้งแรก ในสมัยพลเอกฟีลิป เลอแกลร์ เดอ โอตคล็อก ในฐานะพันตรีในเดือนตุลาคม ค.ศ. 1945 เขาได้รับบรรจุในเหล่าทหารราบแทนที่จะเป็นเหล่าปืนใหญ่ เนื่องจากความต้องการทหารในแนวหน้าและการขาดเป้าหมายสำหรับการยิงด้วยปืนใหญ่ ปีร็อตได้รับการพิสูจน์ว่าเป็นนายทหารผู้บัญชาการที่ได้รับความนิยมระหว่างรับบราชการทางเหนือของไซ่ง่อนในพื้นที่ซึ่งรู้จักกันว่า โถวเดามอต เมื่อวันที่ 17 ธันวาคม ค.ศ. 1946 ปีร็อตได้รับบาดเจ็บสาหัสระหว่างการซุ่มโจมตี แต่ยังคงบังคับบัญชาอยู่ต่อไปจนกระทั่งถูกนำตัวไปยังไซ่ง่อน ที่ซึ่งแขนของเขาถูกตัดออกโดยไม่ใช้ยาชา
ปีร็อตถูกส่งตัวไปรักษาตัวในฝรั่งเศส แต่ในปีต่อมา (1950) นายพลฝรั่งเศสคนใหม่ ฌ็อง เดอ ลัทร์ เดอ ตาซีญี ได้ปลดเขาออกจากคณะเสนาธิการทหาร เมื่อถึงปลายปี ค.ศ. 1953 ปีร็อตได้รับคำสั่งให้บัญชาการกองกำลังปืนใหญ่ที่เดียนเบียนฟู โดยผู้บัญชาการการป้องกัน พันเอกคริสตีย็อง เดอ กัสตรี ในช่วงแรกของยุทธการ ปืนใหญ่ไม่สามารถให้การสนับสนุนกองกำลังฝรั่งเศสในค่ายเบอาตรีซและกาบรีแอลที่ถูกล้อมได้เท่าที่ควร ค่ายทั้งสองตกอยู่ในเงื้อมมือของนายพลเวียดมินห์ หวอ เหวียน ย้าบ และปีร็อตรู้สึกทรมานต่อแรงกดดันมหาศาล ไม่เพียงแต่ความล้มเหลวของปืนใหญ่ของเขาที่ไม่สามารถสนับสนุนฝ่ายป้องกันได้ แต่ยังรวมไปถึงความล้มเหลวในการทำลายปืนใหญ่เวียดมินห์ก่อนที่ยุทธการจะเริ่มต้นดังที่เขาได้สัญญาไว้ เมื่อวันที่ 15 มีนาคม ค.ศ. 1954 หลังจากได้เดินไปรอบค่ายเพื่อขอโทษนายทหารติดตามหลายนาย ปีร็อตได้กลับไปยังบังเกอร์ของเขา ก่อนจะดึงสลักระเบิดมือออกแล้วจับไว้แนบกับอกของตน ร่างของเขาถูกฝังไว้อย่างลับ ๆ ในบังเกอร์ และการเสียชีวิตของเขาได้รับการปกปิดเป็นเวลาหลายวันจนกระทั่งหนังสือพิมพ์ที่ถูกส่งทางอากาศมาถึงทหาร ข่าวการเสียชีวิตรั่วไหลไปถึงหนังสือพิมพ์จากแหล่งใดไม่ทราบ
บรรณานุกรม
19061954
อาเล็คส์ มันนิงเงอร์
อเล็คซันเดอร์ มันนิงเงอร์ (เกิดวันที่ 4 มิถุนายน ค.ศ. 1977) เป็นอดีตนักฟุตบอลชาวออสเตรียซึ่งลงเล่นในตำแหน่งผู้รักษาประตู เขาเคยลงเล่นให้กับทีมชาติออสเตรียทั้งหมด 33 นัด รวมถึงการแข่งขันในฟุตบอลชิงแชมป์แห่งชาติยุโรป 2008 และเคยลงเล่นให้กับหลายสโมสรในอิตาลี เยอรมนี ออสเตรีย และอังกฤษ
เกียรติประวัติ
อาร์เซนอล
ยูเวนตุส
บุคคล
เซร์โรตอร์เร
เซร์โรตอร์เร (Cerro Torre) เป็นภูเขาลูกหนึ่งในทุ่งน้ำแข็งปาตาโกเนียใต้ในทวีปอเมริกาใต้ ตั้งอยู่ในดินแดนพิพาทปาตาโกเนียใต้ระหว่างประเทศอาร์เจนตินากับชิลี ทางตะวันตกของฟิตซ์รอย ภูเขาลูกนี้มีความสูงที่สุดในบรรดาเขาสี่ลูก ซึ่งที่เหลือได้แก่ตอร์เรเอเกร์ (2,685 เมตร / 8,809 ฟุต), ปุนตาเอร์รอน (Punta Herron) และเซร์โรเอสตันด์ฆาร์ต (Cerro Standhardt)
พรหมวิหาร 4
พรหมวิหาร 4หรือ พรหมวิหารธรรม เป็นหลักธรรมประจำใจเพื่อให้ตนดำรงชีวิตได้อย่างประเสริฐและบริสุทธิ์เฉกเช่นพรหม เป็นแนวธรรมปฏิบัติของผู้ที่ปกครอง และการอยู่ร่วมกับผู้อื่น ประกอบด้วยหลักปฏิบัติ 4 ประการ ได้แก่
อ้างอิง
พจนานุกรมพุทธศาสตร์ ฉบับประมวลธรรม พระพรหมคุณาภรณ์ (ป.อ. ปยุตฺโต) พระธรรมปิฎก (ประยุทธ์ ปยุตฺโต)
รูปหลายเหลี่ยมสร้างได้
รูปหลายเหลี่ยมสร้างได้ คือรูปหลายเหลี่ยมปรกติที่สามารถสร้างขึ้นด้วยวงเวียนและสันตรง ตัวอย่างเช่น รูปห้าเหลี่ยมปรกติ เป็นรูปหลายเหลี่ยมรูปหนึ่งที่สามารถสร้างได้ด้วยวงเวียนและสันตรง ในขณะที่รูปเจ็ดเหลี่ยมปรกติเป็นรูปที่ไม่สามารถสร้างได้
เงื่อนไขที่ทำให้สามารถสร้างได้
รูปหลายเหลี่ยมปรกติบางรูปสามารถสร้างขึ้นได้ง่ายด้วยวงเวียนและสันตรง แต่ก็มีบางรูปที่สร้างไม่ได้ ด้วยสิ่งนี้จึงทำให้เกิดคำถามที่ว่า เป็นไปได้หรือไม่ที่รูปหลายเหลี่ยมปรกติ ทั้งหมด จะสามารถสร้างได้ด้วยวงเวียนและสันตรง ถ้าไม่ได้ มีรูปใดบ้างที่สร้างได้หรือไม่ได้
คาร์ล ฟรีดริช เกาส์ ได้พิสูจน์ว่ารูปสิบเจ็ดเหลี่ยมปรกติสามารถสร้างได้เมื่อ พ.ศ. 2339 (ค.ศ. 1796) และห้าปีต่อมา เขาก็ได้สร้างทฤษฎี Gaussian periods ในงานเขียน Disquisitiones Arithmeticae ซึ่งทฤษฎีนี้ทำให้เขาสามารถกำหนดเงื่อนไขเพียงพอขึ้นมาอย่างหนึ่ง เพื่อที่จะทดสอบความสามารถในการสร้างของรูปหลายเหลี่ยมปรกติดังนี้
เกาส์คาดการณ์ว่าเงื่อนไขนี้อาจเป็นเงื่อนไขจำเป็น แต่เขาก็ไม่ได้เสนอการพิสูจน์สำหรับคำกล่าวนี้ จนกระทั่งได้รับการพิสูจน์โดย Pierre Wantzel เมื่อ พ.ศ. 2380 (ค.ศ. 1837) คำกล่าวนี้อาจดูเหมือนว่าเกาส์ไม่ได้มีการพิสูจน์ที่ถูกต้อง เพราะหากให้ n = 9 การสร้างรูปเก้าเหลี่ยมปรกติจะยุติลงด้วยความเป็นไปไม่ได้ที่จะแบ่งมุม 120° ออกเป็นสามส่วนเท่ากัน ซึ่งเป็นข้อเท็จจริงที่เกาส์ได้ตระหนักไว้แล้ว
ผลจากทฤษฎีของเกาส์
จำนวนแฟร์มาต์มีเพียง 5 จำนวนแรกเท่านั้นที่เป็นจำนวนเฉพาะ ซึ่งจำนวนแฟร์มาต์ถัดไปอีก 7 จำนวนคือ F5 ถึง F11 เป็นจำนวนประกอบ
ดังนั้นรูป n เหลี่ยมปรกติที่สามารถสร้างได้ ได้แก่
ส่วนรูป n เหลี่ยมปรกติที่สร้างไม่ได้ด้วยวงเวียนและสันตรง ได้แก่
ทฤษฎีทั่วไป
หลักการของการพิสูจน์ข้างต้นได้ถูกอธิบายไว้อย่างเด่นชัดด้วยทฤษฎีกาลัว (Galois theory) ซึ่งแสดงไว้อย่างตรงไปตรงมาในเรขาคณิตวิเคราะห์ว่า ความยาวที่สามารถสร้างได้ จะต้องมาจากความยาวพื้นฐานที่เป็นคำตอบของสมการกำลังสองบางลำดับ ในพจน์ของทฤษฎีฟีลด์ ความยาวเช่นนั้นจะต้องถูกบรรจุอยู่ในภาคขยายฟีลด์ (field extension) ที่สร้างขึ้นจากการซ้อนทับกันของภาคขยายกำลังสอง (quadratic extension) ดังนั้นฟีลด์ที่ถูกสร้างขึ้นจะมีดีกรีเหนือฟีลด์ฐานเท่ากับกำลังของ 2 จำนวนหนึ่ง
ในกรณีเฉพาะสำหรับรูป n เหลี่ยมปรกติ คำถามในตอนแรกจึงลดทอนลง กลายเป็นว่าการสร้างเส้นตรงให้มีความยาวเท่ากับ cos(2π/n) จะสามารถทำได้อย่างไร
จากการสร้างรูปแบบเกาส์ เมื่อกรุปของกาลัวเป็น 2-กรุป จะบอกได้ว่ามีลำดับของกรุปย่อยของจำนวน 1, 2, 4, 8, ... ที่ซ้อนในกันอยู่โดยสมาชิกแต่ละตัวกับตัวถัดไป (ในเรื่องทฤษฎีกรุปคืออนุกรมประกอบ) ซึ่งสามารถพิสูจน์ได้ง่ายโดยการอุปนัยว่ากรณีเช่นนี้เป็นกรุปอาบีเลียน เพราะฉะนั้นจึงมีฟีลด์ย่อยหลายฟีลด์ที่ซ้อนอยู่ภายในฟีลด์ไซโคลโทมิก โดยแต่ละตัวนั้นยกกำลัง 2 ของตัวก่อนหน้า การสร้างจำนวนขึ้นในฟีลด์จึงสามารถเขียนขึ้นด้วยทฤษฎี Gaussian period ตัวอย่างเช่นกำหนดให้ n = 17 จะมีช่วงคาบหนึ่งที่เป็นผลบวกของ 8 รากของ 1, คาบหนึ่งที่เป็น 4 รากของ 1, และอีกคาบหนึ่งเป็นผลบวกของ 2 รากของ 1 ซึ่งนั่นก็คือ cos(2π/17)
ซะการีย์ยา อมตยา
ซะการีย์ยา อมตยา (25 พฤษภาคม พ.ศ. 2518 - ) เป็นกวี นักเขียน นักแปลชาวไทย  เจ้าของรางวัลซีไรต์ พ.ศ. 2553 สาขากวีนิพนธ์ จากผลงานรวมบทกวีนิพนธ์ ไม่มีหญิงสาวในบทกวี
รูปหลายเหลี่ยมสร้างได้
การสร้างด้วยวงเวียนและสันตรง
เราทราบว่ารูปหลายเหลี่ยมสร้างได้ สามารถสร้างด้วยวงเวียนและสันตรงทั้งหมด ถ้ากำหนดให้ n = p·q โดยให้ p = 2 หรือให้ p และ q เป็นจำนวนเฉพาะสัมพัทธ์ ดังนั้นรูป n เหลี่ยมจะสามารถสร้างขึ้นได้จากรูป p เหลี่ยมและรูป q เหลี่ยมดังนี้
ซะการีย์ยา อมตยา
ซะการีย์ยา อมตยาเติบโตที่หมู่บ้านเล็ก ๆ ริมตีนเขาบูโด สนใจศึกษางานเขียนของกวีต่างประเทศ เคยมีผลงานแปลใน 'จุดประกายวรรณกรรม' และ 'ปาจารยสาร' มีบทกวีตีพิมพ์ตามหน้านิตยสาร และผลงานแปลจากภาษาอาหรับ 'ด้วยจิตวิญญาณอันเปี่ยมสุข' ของซัยยิด กุฏบ์ ออกเดินทางอ่านบทกวีร่วมกับผองเพื่อน เหนือสิ่งอื่นใด ฝันที่จะถ่ายทอดเรื่องราวแผ่นดินเกิดผ่านตัวอักษรเหมือนนิทานที่เขาเคยฟังในวัยเยาว์ เขาเป็นเว็บมาสเตอร์และผู้ก่อตั้งเว็บไซต์ www.thaipoetsociety.com
รูปหลายเหลี่ยมสร้างได้
การสร้างแบบอื่น
แนวคิดของความสามารถในการสร้างรูปหลายเหลี่ยมปรกติทั้งหมดที่กล่าวมา เป็นการเน้นย้ำว่าใช้เพียงวงเวียนและสันตรง ดังนั้นการสร้างแบบอื่นจึงสามารถเกิดขึ้นได้หากมีเครื่องมืออื่นๆ มาช่วย ตัวอย่างเช่นวิธีการหนึ่งคือ การสร้างแบบนิวซิส (neusis construction) ซึ่งจำเป็นต้องใช้ไม้บรรทัดที่มีสเกลแทนสันตรง การสร้างรูปเจ็ดเหลี่ยมปรกติด้วยวิธีการนิวซิสจึงสามารถทำได้ง่าย ถึงแม้ว่ารูปหลายเหลี่ยมอีกจำนวนมากก็ยังคงไม่สามารถสร้างได้
ซะการีย์ยา อมตยา
'ไม่มีหญิงสาวในบทกวี' เป็นหนังสือรวมบทกวีร้อยแก้วเล่มแรกที่ได้รับรางวัลซีไรต์ในปี พ.ศ. 2553 ในปี พ.ศ. 2554 เขาได้รับคัดเลือกให้เข้าร่วมโครงการ Artist in Residence ของมูลนิธิ Doris Duke Foundation For Islamic Art ที่จัดร่วมกับมหาวิทยาลัยฮาวาย เพื่อไปพำนักและเขียนบทกวียังรัฐฮาวาย ประเทศสหรัฐอเมริกา (ส่วนหนึ่งของผลงานในเล่ม "หากภายในเราลึกราวมหาสมุทร" เช่น 'บทสนทนาแห่งขุนเขา' เขียนขึ้นที่นั่น) ปัจจุบันซะการีย์ยากำลังอยู่ในช่วงของการค้นคว้าและเริ่มต้นเขียนนวนิยายขนาดสั้น และเป็นบรรณาธิการฝ่ายกวีนิพนธ์ของสำนักพิมพ์พันหนึ่งราตรี
สมรัชนี เกษร
สมรัชนี เกษร  (23 ตุลาคม พ.ศ. 2513 - )  เป็นนักแสดงและนางแบบชาวไทย จบการศึกษาจากโรงเรียนราชินีและมหาวิทยาลัยรังสิต
มีกาแอล ปาฌิส
มีกาแอล ปาฌิส (Mickaël Pagis) เกิดวันที่ 17 สิงหาคม ค.ศ. 1973 ที่เมืองอ็องเฌ จังหวัดแมเนลัวร์ เป็นอดีตกองหน้าฟุตบอลชาวฝรั่งเศส และเป็นนักกีฬาฟุตบอลชายหาดในปัจจุบัน
ปาฌิสมีส่วนสูงที่ 1.81 เมตร และน้ำหนักที่ 81 กิโลกรัม ชื่อเล่นของเขาคือ "ปาฌิสทราล" (Pagistral) โดยดัดแปลงตามชื่อของเขากับคำว่า "มาฌิสทราล" (Magistral) ในภาษาฝรั่งเศสที่หมายถึง เชี่ยวชาญ และนอกจากนี้ยังเป็นชื่อของนักเขียนและสายลมที่มีชื่อเสียงในมาร์แซย์ที่ชื่อ "มิสตรัล" เขาเป็นที่ชื่นชอบในสทราซบูร์ ซึ่งเขาเป็นผู้ทำประตูได้เป็นจำนวนมากและเป็นสุดยอดผู้ทำประตูให้แก่สโมสรในฤดูกาล 2004-05
ช่วงที่มีชื่อเสียงโด่งดังมากที่สุดของเขา อยู่ในเกมป้องกันแชมป์ของทีมออแล็งปิกลียอแน เมื่อวันที่ 8 ตุลาคม ค.ศ. 2008 ที่ซึ่งเขาเป็นผู้ทำแฮตทริก
ฟุตบอลชายหาด
ปัจจุบัน เขาเล่นฟุตบอลชายหาดให้แก่ทีมชาติฝรั่งเศส โดยที่ผ่านมา เขาสามารถยิงแฮตทริกเมื่อครั้งที่พบกับทีมชาติรัสเซีย
กระชากปมปริศนาคดีอำพราง
กระชากปมปริศนาคดีอำพราง (Changeling) เป็นภาพยนตร์แนวดรามา (ชีวิต) มีโครงเรื่องจากเรื่องจริงที่เคยเกิดขึ้นในเมือง ลอสแอนเจลิส ใน ค.ศ. 1928 เป็นเรื่องเกี่ยวกับแม่คนหนึ่งที่ตามหาบุตรชายที่หายตัวไป และเชื่อมโยงไปจนถึงคดีฆาตกรรมต่อเนื่องสะเทือนขวัญแห่งยุค ซึ่งเปิดโปงถึงการทุจริตคอร์รัปชันและการละเมิดสิทธิมนุษยชนอย่างร้ายกาจของกรมตำรวจลอสแอนเจลิส (LAPD:Los Angeles Police Department) ในยุคนั้น
เรื่องราวโดยย่อ
เจ. ไมเคิล สแตรคซีนสกี ผู้เขียนบทภาพยนตร์เรื่องนี้กล่าวว่า เขาเขียนบทภาพยนตร์เรื่องนี้โดยมีโครงเรื่อง 95% ที่สร้างจากเรื่องจริง เป็นเรื่องราวเกี่ยวกับ คริสติน คอลลินส์ (Christine Collins) ที่ลูกชายชื่อ วอลเตอร์ คอลลินส์ (Walter Collins) วัย 9 ขวบ ซึ่งได้หายตัวไปจากบ้านในวันที่ 10 มีนาคม ค.ศ. 1928 คริสตินได้โทรศัพท์แจ้งตำรวจลอสแอนเจลิส ซึ่งในช่วงแรก กรมตำรวจได้ช่วยกันตามหาลูกชายของเธอเป็นอย่างดี ในขณะที่คริสตินเองก็โทรศัพท์ไปยังกรมตำรวจทุกมลรัฐ สำนักงานนายอำเภอ สำนักงานนักสืบ และทำทุกอย่างที่เธอสามารถทำได้ เพื่อหาวอลเตอร์ จนกระทั่งเธอเป็นที่สนใจของสังคมและสื่อมวลชน จนกระทั่งหลายเดือนต่อมา กรมตำรวจก็ได้รับรายงานว่าพบเด็กชายที่ได้บอกว่า ตนเองคือวอลเตอร์ คอลลินส์แล้ว
กรมตำรวจลอสแอนเจลิสไม่ได้ตรวจสอบอย่างถี่ถ้วน ส่งเด็กชายคนนั้นกลับไปหาคริสตินทันที ปรากฏว่าเด็กชายผู้นั้นไม่ใช่วอลเตอร์ คอลลินส์ ทำให้คริสตินได้ไปแจ้งกรมตำรวจว่าเด็กคนดังกล่าวไม่ใช่ลูกของเธอ แต่แทนที่กรมตำรวจจะยอมรับความผิดพลาด แล้วตามหาลูกชายของเธอต่อ กลับพยายามยัดเยียดให้คริสตินเชื่อว่าเด็กคนนั้นคือลูกชายของเธอ โดยอ้างว่า คริสตินไม่ได้อยู่กับลูกชายเธอมานานแล้ว เด็กจึงมีพัฒนาการทางร่างกาย แต่คริสตินก็ยืนกรานไม่เชื่อ กรมตำรวจก็ปล่อยข่าวเท็จเพื่อทำลายภาพพจน์ของเธอ ให้สังคมคิดว่าเธอวิตกจริต คริสตินจึงไปหาหลักฐานและพยานมาช่วยยืนยัน แต่ก่อนที่เธอจะได้เปิดเผยหลักฐานแก่สื่อมวลชน กรมตำรวจได้จับตัวเธอเข้าโรงพยาบาลบำบัดสุขภาพจิตของตำรวจโดยอ้างว่าเธอวิกลจริตไปแล้ว
ในโรงพยาบาล เธอได้เห็น(และถูก)แพทย์และพยาบาลละเมิดสิทธิผู้ป่วยอย่างร้ายกาจ แต่ต่อมาจึงได้มีผู้เคลื่อนไหวช่วยเหลือเธอเป็นจำนวนมาก ทั้งนักบวช และมวลชนลอสแอนเจลิส ช่วยเธอ จนเธอได้รับการปล่อยตัวจากโรงพยาบาล และนักกฎหมายก็ได้เข้าช่วยเธอฟ้องกรมตำรวจลอสแอนเจลิส จนชนะคดี เธอเป็นที่สนใจของประชาชน หน้าที่การงานก้าวหน้า นอกจากนี้ ตำรวจในพื้นที่อื่นๆ สามารถจับกุมผู้ต้องหาฆาตกรต่อเนื่องได้รายหนึ่ง ชื่อ กอร์ดอน นอร์ทคอตต์ ซึ่งทำให้มีหลักฐานค่อนข้างชัดเจนว่าเขาได้ลักพาตัววอลเตอร์ไป แต่วอลเตอร์เสียชีวิตหรือยังนั้น ไม่เป็นที่ชัดเจน เพราะวอลเตอร์ได้หลบหนีการกักขังของกอร์ดอนไปในช่วงกลางคืน แต่กอร์ดอนได้ยิงปืนไปในทิศที่เขาหนีไป ในความมืด มองไม่เห็น แต่ในการจบเรื่อง เธอยังไม่สามารถตามหาลูกเธอได้พบ
ความจริงที่เกิดขึ้น
ใน ค.ศ. 1926 แซนฟอร์ด เวสลีย์ คลาร์ค (Sanford Wesley Clark) (ค.ศ. 1913 - 1991) เด็กหนุ่มวัยรุ่นชาวรัสเซีย ได้ย้ายบ้านจากรัฐซัสแคตเชวัน ประเทศแคนาดา มาอยู่กับลุงของเขาชื่อ กอร์ดอน สจ๊วต นอร์ทคอตต์ (Gordon Stewart Northcott) (ค.ศ. 1906 - 1930) ที่ฟาร์มปศุสัตว์ในไวน์วิลล์ รัฐแคลิฟอร์เนีย ปรากฏว่า แซนฟอร์ด พบว่า กอร์ดอน ซึ่งในภาพยนตร์นี้มีภาพลักษณ์เป็นฆาตกรโหด สังหารเด็กต่อเนื่อง 20 คน แต่ในความเป็นจริง กอร์ดอนเบี่ยงเบนทางเพศ และมีความกระสันสูง มักจะลักพาตัวเด็กชายจากพื้นที่ห่างไกลมากระทำชำเรา กักขังหน่วงเหนี่ยวอยู่จนพอใจ และจะขับรถพาเด็กกลับไปส่งคืนที่พื้นที่ในรัศมีใกล้บ้าน (ไม่ส่งที่บ้าน) แล้วตระเวนหาเด็กรายต่อไป โดยอาศัยความที่เด็กจะไม่สามารถจำสถานที่และไม่สามารถชี้ตัวได้ กอร์ดอนจึงรอดมาได้ตลอด และกอร์ดอนได้ข่มขู่กักขังแซนฟอร์ดไว้ไม่ให้บอกความจริงนี้แก่ใคร
ในวันที่ 10 มีนาคม ค.ศ. 1928 กอร์ดอนได้ลักพาตัว วอลเตอร์ เจมส์ คอลลินส์ จูเนียร์ (Walter James Collins, Jr.) (ค.ศ. 1918 - 1928) ไปข่มขืนกระทำชำเราเหมือนเด็กชายรายอื่นๆ แต่หลังจากกักขังวอลเตอร์ได้ไม่กี่วัน มารดาของกอร์ดอน ชื่อ ซาราห์ หลุยส์ นอร์ทคอตต์ (Sarah Loise Northcott) ได้มาเยี่ยมกอร์ดอนที่ฟาร์มปศุสัตว์ ได้พบวอลเตอร์ เธอจำวอลเตอร์ได้ เพราะเห็นวอลเตอร์และคริสตินชอบไปเดินเล่นในห้างสรรพสินค้าที่กอร์ดอนเคยทำงานบ่อยๆ จนวอลเตอร์จำหน้าของกอร์ดอนได้แล้ว และได้ทราบว่ากอร์ดอนทำอะไรลงไปบ้าง ก็โกรธกอร์ดอนมาก แต่ด้วยวิสัยของแม่ จึงมีอารมณ์ชั่ววูบที่อยากช่วยให้ลูกไม่มีความผิด จึงด่ากอร์ดอนไปว่า กอร์ดอนใช้อะไรคิดถึงไปลักพาตัวเด็กทีจำหน้ากอร์ดอนได้มาข่มขืน? เมื่อคิดอยู่สักพัก กอร์ดอนจึงฆ่าวอลเตอร์ โดยใช้ขวานจามจนวอลเตอร์เสียชีวิต
หลังจากนั้น กอร์ดอนก็เปลี่ยนความกระสันของตน จากความกระสันทางเพศกับเด็กชาย เป็นความกระสันในการสังหารเด็กชาย ในระหว่างที่คริสตินได้รับลูกชายผิดคน และต่อสู้จนได้รับความทุกข์ทรมานจากการกลั่นแกล้งอย่างร้ายกาจของตำรวจหน่วย LAPD (ซึ่งภาพยนตร์ที่สร้างขึ้นมาในส่วนของการกลั่นแกล้งจากตำรวจ LAPD นั้นไม่ต่างจากความจริงที่คริสตินได้รับ) กอร์ดอนก็ก่อคดีต่อไปอย่างต่อเนื่อง เพราะที่ตำรวจกำลังพุ่งความสนใจไปที่การโจมตีคริสติน ทำให้วอลเตอร์ไม่ใช่เหยื่อรายสุดท้าย
ในช่วงระหว่างการต่อสู้ของคริสติน ตำรวจ LAPD ปิดหูปิดตาประชาชนจากความจริง ด้วยความที่ปล่อยข่าวทำลายภาพพจน์ของเธอ ทำให้ประชาชนจึงเชื่อตำรวจ มากกว่าเชื่อผู้หญิงตัวคนเดียว แต่ในความมืดแปดด้าน มีผู้ยื่นมือเข้าให้ความช่วยเหลือแก่เธอ หลักๆ คือ นายแพทย์ สาธุคุณ กุสตาฟ บรีกเล็บ (Doctor Reverend Gustav Briegleb) (ค.ศ. 1881 - 1943) ได้ช่วยจัดหาทนายเก่งๆ ช่วยคริสตินยื่นฟ้องหน่วย LAPD และได้จัดรายการวิทยุที่เปิดเผยความจริงของคริสตินให้ประชาชนรับรู้ (เปิดสงครามสื่อกับ LAPD)
ต่อมา แซนฟอร์ดจะสบจังหวะตอนกอร์ดอนเผลอเข้าให้ข้อมูลกับองค์กรนักสืบ และกว่าที่องค์กรนักสืบที่ดำเนินการจนนำไปสู่การจับกุมกอร์ดอน ก็มีเหยื่อเด็กชายเสียชีวิตด้วยย้ำมือกอร์ดอนไปแล้ว 17 คน ซึ่งในจำนวนนี้ 14 คน สภาพศพเกินความสามารถของทีมสืบสวนที่จะสามารถพิสูจน์ศพได้ ซึ่งจำนวนดังกล่าวนี้จะสามารถน้อยลงได้หากตำรวจ LAPD พุ่งความสนใจไปที่การยอมรับความผิดพลาด แล้วประสานงานไปยังหน่วยต้นสังกัด (จะทำให้สืบทราบและจับกุมกอร์ดอนได้เร็วกว่านี้) ไม่ใช่พุ่งความสนใจไปที่การเล่นงานคริสติน
จากการจับกุมกอร์ดอน ความจริงดังกล่าวเป็นที่ประจักษ์แก่ประชาชน เป็นรอยด่างพร้อยขนาดใหญ่ในประวัต์ศาตร์วงการตำรวจจนถึงปัจจุบัน และศาลได้ตัดสินว่า LAPD มีความผิดจริง และต้องจ่ายเงินค่าปรับให้แก่คริสตินเป็นจำนวน 10,800 ดอลลาร์สหรัฐ (เทียบเท่า 136,889 ดอลลาร์สหรัฐ หรือ 4.4 ล้านบาทไทยในปัจจุบัน) แต่จนถึงปัจจุบันนี้ LAPD ก็ยังไม่ได้จ่าย
หลังจากการจับกุมกอร์ดอนและซาราห์ (มารดาของกอร์ดอน) ซาราห์ก็ได้ยอมรับผิดว่า มีส่วนร่วมในการสังหารวอลเตอร์ และได้ถูกตัดสินจำคุกตลอดชีวิต ในปี ค.ศ. 1928 และในระหว่างการถูกจำคุก เธอได้บอกความจริงว่า เธอเป็นทั้ง แม่ และ ยาย ของกอร์ดอน เพราะกอร์ดอน เกิดมาจากการร่วมเพศกันระหว่างสามีของเธอ กับลูกสาวในไส้ และหลังจากเกิดมา กอร์ดอนถูกล่วงละเมิดทางเพศจากสมาชิกในครอบครัวนับครั้งไม่ถ้วน ทำให้กอร์ดอนเบี่ยงเบนทางเพศไป และนำไปสู่คดีฆาตกรรมสยองขวัญในครั้งนี้
อย่างไรก็ตาม แม้จะเป็นที่ชัดเจนว่า วอลเตอร์เสียชีวิตไปแล้ว แต่ใน ค.ศ. 1935 มีเด็กผู้ชายคนหนึ่ง ซึ่งหายตัวไปตั้งแต่ปี 1928 ได้ปรากฏตัว และเข้าให้การกับตำรวจว่า เขาคือหนึ่งในเหยื่อของผู้รอดชีวิตจากกอร์ดอน เขาต้องหลบซ่อนตัวอยู่นานเพื่อให้มั่นใจว่าปลอดภัยที่จะเปิดเผยตัว เขาบอกว่า เขาหลบหนีออกมาจากฟาร์มกอร์ดอนพร้อมกับวอลเตอร์ แต่ได้พลัดหลงกันในความมืด ดังนั้น วอลเตอร์อาจยังมีชีวิตอยู่ แต่หลบซ่อนอยู่ด้วยความกลัวเหมือนเขาก็ได้ และผลการชันสูตรศพอาจผิดพลาด หลังจากนั้น คริสติน ก็ไม่เคยสิ้นหวัง เธอยังคิดอยู่เสมอว่าลูกชายของเธออาจยังมีชีวิต และตามหาลูกอย่างไม่ลดละ แต่ก็ไม่เคยได้พบลูกชายของเธออีกเลย จนกระทั่งเธอเสียชีวิตใน ค.ศ. 1964
รางวัลที่ได้รับ
ภาพยนตร์เรื่องนี้ ได้รับรางวัลดังต่อไปนี้
โคคา-โคลา (บริษัท)
บริษัทโคคา-โคล่า เป็นบริษัทผู้ผลิตและจัดจำหน่ายน้ำอัดลมที่ใหญ่ที่สุดในโลกในแบรนด์สินค้า โค้ก ก่อตั้งบริษัทขึ้นที่ แอตแลนตา รัฐจอร์เจีย เมื่อปี พ.ศ. 2435 โดย อาซา แคนด์เลอร์ ที่ได้ซื้อสิทธิบัตรจากนายแพทย์จอห์น เพมเบอร์ตัน ซึ่งได้เปิดบริษัทผลิตน้ำอัดลมยี่ห้อ โคคา-โคล่า โดยปัจจุบันบริษัทได้ผลิตโค้กออกมาจัดจำหน่ายวันละ 1,600,000 ขวดต่อวันและจัดจำหน่ายมาก กว่า 200 ประเทศทั่วโลก
จัตุรัสสุลต่านอาเหม็ด
จัตุรัสสุลต่านอาเหม็ด (Sultanahmet Meydanı) หรือ ฮิปโปโดรมคอนสแตนติโนเปิล (Ἱππόδρομος τῆς Κωνσταντινουπόλεως; Circus Maximus Constantinopolitanus; Hipodrom) เป็นจัตุรัสที่ตั้งอยู่ในอิสตันบูลในประเทศตุรกี โดยก่อนหน้านั้นเคยเป็นสนามแข่งม้า (Circus) แห่งกรุงคอนสแตนติโนเปิล ซึ่งเป็นศูนย์กลางทั้งการกีฬาและสังคม และยังเป็นเมืองหลวงของจักรวรรดิไบแซนไทน์
คำว่า ฮิปโปโดรม (Hippodrome) เป็นคำที่มาจากคำในภาษากรีกว่า ἵππος (hippos; ม้า) และคำว่า δρόμος (dromos; เส้นทาง) ด้วยเหตุนี้จึงทำให้ในบางครั้งถูกเรียกว่า อัตเมย์ดานือ (Atmeydanı; จัตุรัสม้า) ในภาษาตุรกี โดยการแข่งม้าและการแข่งรถม้าถือเป็นกีฬาที่ได้รับความนิยมในโลกยุคโบราณ และฮิปโปโดรมถือเป็นลักษณเฉพาะโดยทั่วไปที่มีอยู่ตามนครกรีกต่าง ๆ ทั้งในสมัยเฮลเลนิสต์ โรม และไบแซนไทน์
คนครึ่งสัตว์ นัดยึดเมือง
คนครึ่งสัตว์ นัดยึดเมือง (Skinwalkers) ภาพยนตร์สยองขวัญ ในปี ค.ศ. 2006
เนื้อเรื่อง
วาเร็ค และ ราเชล ทั้งคู่มีลูกชายด้วยกันคนหนึ่ง ชื่อ ทิโมธี ด้วยความเป็นลูกครึ่งระหว่างมนุษย์กับสกินวอร์คเกอร์ ทิโมธีมีเลือดที่แข็งแกร่ง และเมื่ออายุครบ 13 ปี ในคืนวันพระจันทร์เต็มดวงสีเลือด หากทิโมธียังคงมีชีวิตอยู่ คำสาปของสกินวอร์คเกอร์จะสาบสูญไป วาเร็คและพรรคพวกจึงต้องออกตามล่าทิโมธี จากการคุ้มครองของโจนัสและพรรคพวกเช่นกัน
พิชยดนย์ พึ่งพันธ์
พิชยดนย์ พึ่งพันธ์ เกิดเมื่อวันที่ 7 กรกฎาคม พ.ศ. 2531 เป็นนักแสดงชาวไทย มีผลงาน ทั้งโฆษณาและละคร อาทิ เรื่อง เมียหลวง, เจ้าบ่าวโค้งสุดท้าย และ คุณหนูเทวดา เข้าสู่วงการบันเทิงจากเวทีประกวดค้นหานักแสดงหน้าใหม่ของช่อง7 สู่ฝันปั้นดาว ได้รับรางวัลรองชนะเลิศอันดับที่ 1 และได้เซ็นสัญญาเป็นนักแสดงของช่อง 7
ประวัติ
พิชยดนย์เป็นชาวจังหวัดแพร่ เป็นบุตรคนโต ในจำนวนพี่น้อง 2 คน มีน้องสาว 1 คนคือ กรปภา พึ่งพันธ์ (ชื่อเดิม:อรไพลิน พึ่งพันธ์) ซึ่งเป็นผู้รับบทแม่พลอยวัยเด็กในละครเรื่อง สี่แผ่นดิน ทางช่องโมเดิร์นไนน์ทีวี เมื่อปีพ.ศ. 2546 บิดาชื่อณัทวัท พึ่งพันธ์ มารดาชื่อศตภัค พึ่งพันธ์ ด้านการศึกษาศึกษาระดับประถมที่โรงเรียนถนอมพิศวิทยา ระดับมัธยมที่โรงเรียนบดินทรเดชา (สิงห์ สิงหเสนี) 1 เคยศึกษา ที่มหาวิทยาลัยกรุงเทพ (อินเตอร์) คณะบริหารธุรกิจ แต่ลาออก เพื่อสำเร็จการศึกษาที่คณะนิเทศศาสตร์ มหาวิทยาลัยเกริก
เดอะรูม
เดอะรูม (The Room) เป็นภาพยนตร์อิสระแนวชีวิตจากประเทศสหรัฐอเมริกา ออกฉาย พ.ศ. 2556 โดยมี ทอมมี ไวโซ(Tommy Wiseau) รับหน้าที่อำนวยการสร้าง เขียนบท กำกับ และแสดงนำ ร่วมกับ เกรก เซสเตโร (Greg Sestero) และ Juliette Danielle เรื่องเกี่ยวกับรักสามเส้าระหว่างนายธนาคารจอห์นนี (แสดงโดยไวซาว), คู่หมั้นผู้มีความลับลิซ่า (แสดงโดย Danielle) และเพื่อนสนิทคิดไม่ซื่อ มาร์ก (แสดงโดยเซสเตโร) เนื้อเรื่องส่วนหนึ่งให้ความสำคัญกับเรื่องย่อยซึ่งไม่มีความเกี่ยวข้องกับเรื่องหลัก ซึ่งบางครั้งก็เกี่ยวกับตัวละครสมทบบางราย และบางครั้งก็ถูกปล่อยให้ค้างคาไม่มีบทสรุป ส่วนหนึ่งจากการที่การเล่าเรื่องของหนังเรื่องนี้ไม่มีความต่อเนื่องโดยสิ้นเชิง ไวซาวกล่าวว่าชื่อเรื่อง The Room ตั้งใจจะสื่อถึงว่าห้องห้องหนึ่งอาจเป็นฉากให้เกิดเรื่องราวได้หลายอย่างทั้งเรื่องดีและเรื่องแย่ และนอกจากนี้ บทละครเวทีที่เป็นต้นฉบับของภาพยนตร์เรื่องนี้ก็เดินเรื่องอยู่ในห้องเพียงห้องเดียวอีกด้วย
สื่อหลายที่เรียกภาพยนตร์ เดอะรูม ว่าเป็นหนึ่งในภาพยนตร์ที่แย่ที่สุดเท่าที่เคยมีมา แต่เดิมถูกฉายในโรงหนังเพียงไม่กี่โรงในรัฐแคลิฟอร์เนีย เดอะรูม กลายเป็นภาพยนตร์เกินวิสัยในเวลาอันรวดเร็วด้วยการเล่าเรื่องที่แปลกประหลาดและไม่ธรรมดา ข้อบกพร่องทางเทคนิกและการเล่าเรื่อง รวมถึงการแสดงที่ไม่สม่ำเสมอของไวซาว แม้ไวเซาจะบรรยายว่าภาพยนตร์เป็นแบบตลกร้าย ผู้ชมกลับมองว่ามันเป็นภาพยนตร์ดราม่าที่ทำออกมาได้คุณภาพต่ำ ซึ่งนักแสดงส่วนหนึ่งก็เห็นด้วย
เซสเตโรเขียนหนังสือเกี่ยวกับการสร้างภาพยนตร์เรื่องนี้ออกมาในชื่อเรื่อง เดอะดิแซสเตอร์อาร์ติสท์ (The Disaster Artist) โดยเขียนร่วมกับ Tom Bissell และตีพิมพ์ใน พ.ศ. 2556 ซึ่งต่อมาได้รับการดัดแปลงเป็นภาพยนตร์ชื่อเดียวกันออกฉายเมื่อธันวาคม พ.ศ. 2560 โดยมีเจมส์ ฟรังโก เป็นผู้กำกับและเป็นนักแสดงนำ ทั้งหนังสือและภาพยนตร์ได้รับการชื่นชมจากนักวิจารณ์ และได้รับรางวัลจากหลายเวที
เรื่องย่อ
จอห์นนีเป็นนายธนาคารที่ประสบความสำเร็จ เขาอาศัยอยู่ที่ทาวน์เฮาส์ในเมืองซานฟรานซิสโกกับว่าที่ภรรยา ด้วยความไม่พอใจในชีวิตและในจอห์นนี ลิซ่าทำการยั่วยวนเพื่อนสนิท มาร์ก และเริ่มคบกันในฐานะชู้ เมื่อวันแต่งงานใกล้เข้ามา อิทธิผลของจอห์นนีที่ธนาคารลดลง และลิซ่าสลับกันระหว่างเชิดชูและว่าร้ายจอห์นนีให้ครอบครัวของเธอฟัง โดยทั้งโกหกว่าจอห์นนีทำร้ายเธอและปกป้องจอห์นนีจากการวิจารณ์ ระหว่างนั้น จอห์นนีแอบได้ยินลิซ่าสารภาพเกี่ยวกับการนอกใจของเธอให้แม่ของเธอฟัง เขาจึงติดเครื่องดักฟังไว้บนโทรศัพท์ของพวกเขาเพื่อพยายามชี้ตัวผู้เป็นชู้
เดนนี ผู้เป็นนักเรียนข้างบ้านซึ่งจอห์นนีให้ความช่วยเหลือทั้งด้านการเงินและทางจิตใจ ได้เผชิญหน้ากับผู้ค้ายาติดอาวุธ คริส-อาร์ ผู้ถูกจอห์นนีกับมาร์กปราบ และนำเดนนีมาอยู่ใต้ความดูแล เดนนีมีใจให้ลิซ่าและสารภาพกับจอห์นนี จอห์นนีรู้สึกสับสนและโทรหาปีเตอร์ จิตแพทย์ผู้เป็นเพื่อนของเขาและมาร์ก ปีเตอร์สลับกันระหว่างปกป้องลิซ่าและประเมินว่าเธอเป็นโรคจิต ซึ่งทำให้มาร์ก ผู้รู้สึกผิดกับความที่ตัวเองเป็นชู้ พยายามที่จะฆ่าเขาอยู่ช่วงนึง
ระหว่างงานวันเกิดของจอห์นนี หนึ่งในเพื่อนของเขาจับได้ขณะลิซ่ากำลังจูบกับมาร์ก ระหว่างที่แขกคนอื่นอยู่ข้างนอก และเข้าไปหาเธอ จอห์นนีประกาศว่าเขากับลิซ่ากำลังจะมีลูก แต่ลิซ่ากลับบอกกับแขกว่าเธอโกหกเกี่ยวกับการตั้งท้อง ในคืนนั้น ลิซ่าแสดงว่าเธอเป็นชู้กับมาร์กต่อหน้าจอห์นนีผู้เข้าโจมตีมาร์ก
หลังงานเลี้ยง จอห์นนีขังตัวเองในห้องน้ำด้วยความเศร้า เมื่อเขากลับ เขานำเทปบันทึกเสียงโทรศัพท์กลับไปด้วย และได้ยินบทสนทนาอันใกล้ชิดระหว่างลิซ่าและมาร์ก ด้วยความโมโห จอห์นนีตะคอกลิซ่าเกี่ยวกับการที่เธอหักหลังเขา บอกให้เธอเลิกกับเขาและไปอยู่กับมาร์ก จอห์นนีเสียใจมาก เขาทำลายข้าวของในห้องและใช้ปืนยิงตัวตาย หลังได้ยินเสียง เดนนี มาร์ก และลิซ่าวิ่งขึ้นบันไดมาเจอร่างของจอห์นนี มาร์กโทษว่าการตายของจอห์นนีเป็นความผิดของลิซ่า และบอกให้เธอออกไปจากชีวิต เดนนีบอกให้ทั้งสองคนปล่อยให้เขาอยู่กับจอห์นนีเพียวลำพัง แต่สุดท้ายพวกเขาทั้งหมดก็ปลอบกันและกันจนตำรวจมาถึง
ยูซาน วอง
ยูซาน วอง (Yuuzhan Vong) เป็นชื่อเผ่าพันธุ์ในเรื่องแต่งชุดสตาร์ วอร์ส มีบทบาทสำคัญในหนังสือนิยายชุด New Jedi Order และสื่ออื่นที่เกี่ยวข้อง
ยูซาน วอง (Yuuzhan Vong: "บุตรแห่งยุนยูซาน", หรือ เผ่าพันธุ์ที่ถูกเลือก) (บางครั้งถูกเรียกอย่างผิดๆ ว่า วอง ซึ่งจะมีความหมายหมายถึงผู้ที่ถูกละทิ้งจากครอบครัวหรือจากเทพเจ้า) เป็นเผ่าพันธุ์ท้องถิ่นที่เป็นภัยคุกคามใหญ่หลวงต่อสาธารณรัฐกาแลกติกใหม่
เหล่ายูซานวองและทาสชาซราชเป็นส่วนหนึ่งในบรรดาเผ่าพันธุ์เพียงไม่กี่เผ่าพันธุ์ที่ทราบกันว่ามีถิ่นกำเนิดอยู่นอกกาแลกซี (เผ่าพันธุ์อื่นได้แก่ ควา, ซิเลนเตียม และ อะบอมินอร์) พวกยูซาน วองมีรูปร่างคล้ายมนุษย์ เพียงแต่สูงกว่าและหนักกว่ามนุษย์ทั่วไป และมีผมบนศีรษะน้อยกว่า พวกยูซาน วองเป็นคล้ายกลุ่มคลั่งศาสนาที่มองเทคโนโลยีจักรกลเป็นการดูหมิ่น นวัตกรรมทางเทคโนโลยีของพวกยูซาน วองคือพันธุวิศวกรรม และใช้เทคโนโลยี "ชีวภาพ" ทั้งหมด นอกจากนั้นแล้ว พวกยูซาน วองยังให้ความเคารพต่อความเจ็บปวดทรมานจนเกือบถึงขั้น masochism และพยายามจะเพิ่มความสามารถทางกายด้วยการปลูกถ่ายอวัยวะ การปลูกถ่ายอวัยวะเหล่านี้เป็นเครื่องหมายแสดงสถานภาพในสังคมยูซาน วอง
ที่น่าสนใจคือ พวกยูซาน วองไม่สามารถถูกสัมผัสได้ด้วยพลัง อย่างไรก็ดี ผู้ใช้พลังสามารถใช้พลังโจมตีพวกยูซาน วองได้ ข้อนี้ทำให้เหล่าเจไดที่ได้ปะทะกับพวกยูซาน วองเป็นครั้งแรกรู้สึกสับสน เพราะก่อนหน้านั้นพวกเจไดเชื่อว่าสิ่งมีชีวิตทุกชนิดมีสัมผัสในพลังแฝงอยู่ทั้งหมด
สงครามยูซาน วอง
สงครามยูซาน วอง (ปีที่ 25 หลังยุทธการยาวิน - ปีที่ 29 หลังยุทธการยาวิน) เป็นสงครามในเรื่องแต่งชุดสตาร์ วอร์ส ทำหน้าที่เป็นฉากหลังของเหตุการณ์ในนิยาย หนังสือการ์ตูน และวิดีโอเกมในจักรวาลขยายจำนวนมาก โดยเฉพาะในนิยายชุด New Jedi Order สงครามยูซาน วอง เรียกอีกชื่อว่า การรุกยานยูซาน วอง เป็นความขัดแย้งที่กินวงกว้างไปทั่วกาแลกซีระหว่างสิ่งมีชีวิตนอกกาแลกซีคือพวกยูซาน วอง และผู้อาศัยในกาแลกซีทั้งหมด การรุกรานครั้งนี้เป็นวิกฤติการณ์ครั้งใหญ่ที่สุด(ในแง่ของความรุนแรง)ที่กาแลกซีเคยประสบ ความเสียหายที่เกิดขึ้นคิดเป็นมูลค่ามหาศาล มีผู้เสียชีวิตทั่วทั้งกาแลกซีกว่า 365 ล้านล้านคน หรือประมาณได้ว่ามีดาวเคราะห์ถูกทำลายไปกว่า 61,000 ดวง แต่ละดวงมีผู้อยู่อาศัยประมาณ 6 พันล้านคน ดาวเคราะห์จำนวนมากถูกเปลี่ยนแปลงสภาพให้เหมาะสมกับการดำรงชีวิตของพวกยูซาน วอง ในจำนวนนี้รวมไปถึงนครหลวงของกาแลกซีอย่างคอรัสซานท์ด้วย ส่วนดาวเคราะห์อื่นๆ ก็ถูกทำลายยับเยินหรือไม่สามารถใช้เป็นถิ่นที่อยู่ได้อีกต่อไป เช่นที่เกิดขึ้นกับมูนิลินสท์ เป็นต้น
เบื้องหลัง
สงครามยูซาน วอง เป็นฉากหลังหลักของเรื่องราวในนิยายชุด New Jedi Order (1999 - 2003) และหนังสือการ์ตูนชุด Star Wars: Invasion (2009 - ปัจจุบัน) ดูเหมือนว่าแต่เดิมนั้นเนื้อหาในช่วงนี้จะดำเนินเรื่องเป็นระยะเวลา 5 ปี คือตั้งแต่ปีที่ 25 ถึงปีที่ 30 หลังยุทธการยาวิน หากยึดตามตารางเวลาที่ให้มาในหนังสือนิยายแต่ละเล่ม อย่างไรก็ดีเนื้อเรื่องช่วงนี้ได้รับการแก้เรื่องใหม่เพื่อให้เกิดความเข้ากันในภายหลังว่าสงครามดำเนินในระยะเวลา 4 ปี คือตั้งแต่ปีที่ 25 ถึงปีที่ 29 หลังยุทธการยาวิน โดยหนังสือนิยายที่ตีพิมพ์ครั้งแรกแบบปกแข็งแต่ละเล่มเป็นจุดเริ่มต้นของปีแต่ละปี เช่นนี้แล้วจะทำให้ The Unifying Force ดำเนินเรื่องในช่วงต้นปีที่ 29 หลังยุทธการยาวิน และแหล่งข้อมูลหลายแหล่งจะยังคงถือว่าเหตุการณ์ในนิยายเล่มนี้เกิดขึ้นในปีที่ 30 หลังยุทธการยาวิน เช่น หนังสือการ์ตูนชุด Star Wars: Legacy ดำเนินเรื่องในช่วงปีที่ 130 หลังยุทธการยาวิน โดยตั้งใจให้เหตุการณ์เกิด 100 ปีหลังสงครามยูซาน วองยุติ เช่นเดียวกันในบทนำของ Bloodlines ซึ่งดำเนินเรื่องในปีที่ 40 หลังยุทธการยาวิน กล่าวไว้ว่าเวลาได้ผ่านไปสิบปีนับแต่สิ้นสุดสงครามยูซาน วอง ไม่เป็นที่แน่ชัดนักว่าผู้แต่งจะกำหนดไว้ในใจว่า The Unifying Force เดินเรื่องในปีที่ 29 หรือ 30 หลังยุทธการยาวิน อย่างใดอย่างหนึ่ง หรือเพียงประมาณปีคร่าวๆ เท่านั้น อย่างไรก็ดี เรื่องราวในเรื่องแต่งเสริมหลายเรื่องในช่วงหลังสนับสนุนว่าสงครามเกิดขึ้นในช่วงปีที่ 25-29 หลังยุทธการยาวิน โดยใน Exile ซึ่งเดินเรื่องในปีที่ 40 หลังยุทธการยาวิน กล่าวว่าเบน สกายวอล์คเกอร์มีอายุครบ 14 ปี จึงทำให้ Edge of Victory II: Rebirth เดินเรื่องในปลายปีที่ 26 หลังยุทธการยาวิน ซึ่งทำให้ Star by Star เดินเรื่องในช่วงต้นปีที่ 27 หลังยุทธการยาวิน ตามลำดับ สนับสนุนคำกล่าวของ Leland Chee ที่ว่าหนังสือนิยายฉบับปกแข็งของชุด New Jedi Order แต่ละเล่มเป็นการเริ่มต้นปีใหม่ตามเนื้อเรื่อง
เซเลอร์มูน (อนิเมะ)
เซเลอร์มูน ภาคอนิเมะ เป็นผลงานการสร้างของโตเอแอนิเมชัน กำกับโดย จุนอิจิ ซาโต (ภาคแรก) คูนิฮิโกะ อิกูฮาระ (R, S, SuperS) และ ทากูยะ อิงาราชิ (เซเลอร์สตาร์ส) ออกแบบตัวละครโดย คาซึโกะ ทาดาโนะ (ภาคแรก, R) อิคูโกะ อิโต (S, SuperS) และ คัตสึมิ ทาเมงาอิ (เซเลอร์สตาร์ส)
เซเลอร์มูน ภาคอนิเมะ เริ่มออกอากาศครั้งแรกในประเทศญี่ปุ่น ทุกวันเสาร์ เวลา 19.00 - 19.30 น. (ตามเวลาประเทศญี่ปุ่น) ทางสถานี ทีวีอาซาฮี ตั้งแต่วันที่ 7 มีนาคม ปี พ.ศ. 2535 ถึง 8 กุมภาพันธ์ ปี พ.ศ. 2540 มีความยาวทั้งสิ้น 200 ตอน สำหรับในประเทศไทย เคยออกอากาศครั้งแรกในวันที่ 24 กรกฎาคม พ.ศ. 2537 และ ออกอากาศอีกครั้ง วันที่ 31 ธันวาคม  ปี พ.ศ. 2554 ทาง ช่อง 9 อ.ส.ม.ท. ทุกเช้าวันเสาร์-อาทิตย์ ในช่วงเวลาของช่อง 9 การ์ตูน (ปัจจุบันคือ โมเดิร์นไนน์การ์ตูน) โดยใช้ชื่อภาษาไทยว่า "เซเลอร์มูน ขบวนการสาวสาวสาว" "นักรบสาวแห่งจันทรา"
ออแล็งปิกเดอมาร์แซย์
ออแล็งปิกเดอมาร์แซย์ (Olympique de Marseille) เป็นสโมสรฟุตบอลอาชีพฝรั่งเศส ตั้งอยู่ที่เมืองมาร์แซย์ ก่อตั้งในปี ค.ศ. 1899 ปัจจุบันเล่นอยู่ในลีกเอิง เป็นสโมสรที่ชนะการแข่งขันในลีกเอิงมากที่สุดเป็นอันดับ 2 ในฟุตบอลฝรั่งเศสรองจากแซ็งเตเตียน มาร์แซย์ชนะการแข่งขันในเฟรนช์แชมเปียนส์ 9 ครั้ง และได้รับกุปเดอฟร็องส์ เป็นสถิติ 10 ครั้ง ในปี ค.ศ. 1993 สนามกีฬาเหย้าของสโมสรคือสตาดเวลอดรอม (Stade Vélodrome) สามารถบรรจุคน 60,031 คน ตั้งอยู่ทางใต้ของเมือง โดยทีมเล่นสนามนี้มาตั้งแต่ปี ค.ศ. 1937
ประวัติ
นั่นทำให้เรื่องนี้กลายเป็นข่าวใหญ่โต มีการสอบสวนครั้งใหญ่ ก่อนที่ตาปีจะไม่รอดต้องโทษจำคุกในปี 1995 นอกจากนี้ ฌอง-ปิแอร์ เบอร์เน่ส์ ผู้จัดการทั่วไปของสโมสร และ ฌอง-ฌักส์ เอเดลี่ กองกลางของทีมที่ตาปีให้เป็นตัวกลางต่างก็โดนโทษจำคุกล่วงหน้า ถึงแม้โทษของรายหลังจะได้รับการลดเหลือเพียงรอลงอาญาก็ตาม
เรื่องอื้อฉาว
ยิ่งไปกว่านั้น มาร์แซย์ยังถูกตัดสินริบแชมป์ลีกเอิงที่ได้เมื่อปี 1993 ทำให้ตำแหน่งแชมป์ว่างลงหลัง ปารีแซ็ง-แฌร์แม็ง ปฏิเสธที่จะขึ้นเป็นแชมป์แทน พร้อมถูกตัดสิทธิ์ในการป้องกันแชมป์ยูฟ่า แชมเปียนส์ลีก รวมถึงลงแข่งในรายการยูฟ่า ซูเปอร์คัพ กับอินเตอร์คอนติเนตัล คัพ อีกด้วย
และเพียงปีถัดมา ซึ่งพวกเขาจบในตำแหน่งรองแชมป์ถัดจากเปแอสเชและได้ไปเล่นในศึกยูฟ่าคัพ มาร์แซย์ก็ถูกปรับตกชั้นจากปัญหาทางการเงินกับเรื่องอื้อฉาวที่เกิดขึ้นกับตัวของตาปี และแม้พวกเขาจะคว้าแชมป์ลีกเดอซ์ได้ในฤดูกาลต่อมา โอแอ็มก็จำต้องอยู่ลีกรองต่ออีกปีเมื่อสโมสรยื่นขอล้มละลาย
กลับมาสำเร็จบนลีกเอิงอีกครั้ง
หลังกลับสู่ลีกสูงสุดได้อีกครั้ง มาร์แซย์สามารถคว้าแชมป์ลีกสูงสุดได้เพียงหนเดียวเมื่อปี 2010 เมื่อพวกเขาถูกบดบังรัศมีจาก ลียง ที่คว้าแชมป์ 7 สมัยซ้อน รวมถึงเศรษฐีใหม่อย่างเปแอสเช ซึ่งนอกจากแชมป์ลีกเอิงครั้งนั้นแล้ว ผลงานเมื่อปี 2004 ที่ ดิดิเย่ร์ ดร็อกบา แบกทีมไปถึงรอบชิงชนะเลิศยูฟ่าคัพ ก็ดูจะเป็นแสงสว่างวาบเดียวจากอดีตยักษ์ใหญ่รายนี้ กระทั่งความเปลี่ยนแปลงมาถึงในถิ่น สตาดเวลอดรอม เมื่อ แฟรงค์ แม็คคอร์ท นายทุนชาวอเมริกันเข้ามาซื้อสโมสร มาร์แซย์กลับมามีชีวิตชีวาภายใต้การคุมทีมของ รูดี้ การ์เซีย อดีตนายใหญ่ ลีลล์ และ โรม่า ที่พาทีมมีลุ้นโควต้าแชมเปียนส์ลีกอย่างต่อเนื่อง รวมถึงการปรับปรุงรังเหย้าของพวกเขาให้กลับมาสง่างามน่าเกรงขามอีกครั้ง แต่ถึงกระนั้น แม้พวกเขาจะมีฤดูกาลน่าประทับใจเมื่อได้ ฟลอรีย็อง โตแว็ง กลับมาแจ้งเกิดใหม่ด้วยการทำไป 22 ประตู 11 แอสซิสต์ในลีก รวมถึง ดิมิทรี ปาเยต
การแสดงความรักในที่สาธารณะ
การแสดงความรักในที่สาธารณะ (public displays of affection, PDA) เป็นการแสดงความใกล้ชิดทางกายให้คนอื่นเห็น ความเหมาะสมในการแสดงความรักแตกต่างกันไปในแต่ละบริบทและวัฒนธรรม การแสดงความรักในที่สาธารณะ เช่น บนถนน มีโอกาสถูกวิจารณ์มากกว่าการกระทำแบบเดียวกันในพื้นที่ส่วนตัวที่มีแต่คนจากวัฒนธรรมเดียวกัน บางองค์กรมีกฎจำกัดหรือห้ามการแสดงความรักในที่สาธารณะ
การแสดงความรักทางกาย (physical affection) ถูกให้ความหมายว่าเป็น "การแตะต้องเพื่อแสดงความรู้สึกรักหรือเพื่อให้ผู้รับรู้สึกถึงความรัก"
ธรรมเนียม
Get a room (ไปเปิดห้องเถอะ) เป็นประโยคที่มักถูกใช้เมื่อคนไม่ยอมรับหลังเห็นสิ่งที่พวกเขาคิดว่าเป็นการแสดงความรักในที่สาธารณะที่มากเกินไป